
TIRGUS STATUSA NOTEIKŠANA TERITORIJAI
AUSEKĻA IELĀ 6B UN 6C, JELGAVĀ

[bookmark: _GoBack]Atklāti balsojot: PAR – 14 (M.Buškevics, M.Daģis, U.Dūmiņš, M.Galkins, I.Konutis, V.Kudrjavceva, G.Kurlovičs, A.Pagors, A.Rublis, R.Šlegelmilhs, M.Štāls, V.Švāns, K.Vaivods, R.Vectirāne), PRET – nav, ATTURAS – 1 (A.Rāviņš),
Jelgavas valstspilsētas pašvaldībā saņemta Rīgas S.Zemītes individuālais daudznozaru uzņēmuma “VIETA” (reģ. Nr.40002056333, juridiskā adrese Bramberģes iela 23-3, Rīga) 2026. gada 28. jūlija iesniegums ar lūgumu teritorijai Ausekļa ielā 6B un 6C, Jelgavā, mainīt piešķirto rūpniecības tirgus statusu uz tirgus statusu, saglabājot tirgus nosaukumu “I.U.”VIETA” tirgus”.
Saskaņā ar Jelgavas domes 1997. gada 13. novembra lēmumu Nr. 22/22 “Par rūpniecības preču tirgus statusa piešķiršanu” teritorijai Ausekļa ielā 6B un 6C, Jelgavā, piešķirts rūpniecības tirgus status līdz 1998. gada 31. decembrim. Saskaņā ar Jelgavas domes 1998. gada 27. augusta  lēmumu Nr. 18/16 “Par rūpniecības preču tirgus statusa pagarināšanu” teritorijai Ausekļa ielā 6B un 6C, Jelgavā, piešķirtais rūpniecības tirgus statuss pagarināts uz nenoteiktu laiku.
Nekustamais īpašums Ausekļa ielā 6B, Jelgavā, kas sastāv no zemes vienības 1956 m2 platībā (kadastra apzīmējums 0900 005 0046), reģistrēts Jelgavas pilsētas zemesgrāmatu nodalījumā Nr. 347 uz Silvijas Zemītes un citas fiziskas personas vārda. Iesniegumam pievienota 2026. gada 10. augustā starp Silvijas Zemīti un citu fizisku personu noslēgta vienošanās par nekustamā īpašuma Ausekļa ielā 6B, Jelgavā, izmantošanu tirdzniecības un tirgus darbības nodrošināšanai un uzturēšanai.
Nekustamais īpašums Ausekļa ielā 6C, Jelgavā, kas sastāv no zemes vienības 224 m2 platībā (kadastra apzīmējums 0900 005 0071), reģistrēts Jelgavas pilsētas zemesgrāmatu nodalījumā Nr. 821 uz Silvijas Zemītes vārda.
Atbilstoši Jelgavas valstspilsētas pašvaldības 2024. gada 23. maija saistošo noteikumu Nr. 24-20 “Kārtība, kādā tiek saskaņota un organizēta ielu tirdzniecība un tirgus statusa piešķiršana Jelgavas valstspilsētas pašvaldības administratīvajā teritorijā” 36. punktam Rīgas S.Zemītes individuālais daudznozaru uzņēmums “VIETA” iesniedzis tirgus statusa piešķiršanai nepieciešamos dokumentus: iesniegumu par tirgus statusa piešķiršanu, Ausekļa ielā 6B un 6C, Jelgavā, tirdzniecības vietu (kioski, tirdzniecības vietas no automašīnām un vietas tirdzniecības teltīm) izvietojuma shēmu tirgus teritorijā un “I.U.”VIETA” tirgus” noteikumus. Jelgavas valstspilsētas pašvaldības iestādes “Centrālā pārvalde” Būvvalde 2026. gada 13. augustā saskaņojusi iesniegto Ausekļa ielā 6B un 6C, Jelgavā, tirdzniecības vietu izvietojuma shēmu ar nosacījumu, ka teritorija tiek sakārtota to atbrīvojot no pagaidu būvēm līdz 2027. gada 1. septembrim.
Saskaņā ar Pašvaldību likuma 4.panta pirmās daļas 12. punktu, 10. panta pirmās daļas 21. punktu, Ministru kabineta 2010. gada 2. maija noteikumu Nr. 440 “Noteikumi par tirdzniecības veidiem, kas saskaņojami ar pašvaldību, un tirdzniecības organizēšanas kārtību” 39. un 43. punktu, Jelgavas valstspilsētas pašvaldības 2024. gada 23. maija saistošo noteikumu Nr. 24-20 “Kārtība, kādā tiek saskaņota un organizēta ielu tirdzniecība un tirgus statusa piešķiršana Jelgavas valstspilsētas pašvaldības administratīvajā teritorijā” 37. punktu un pamatojoties uz Rīgas S.Zemītes individuālais daudznozaru uzņēmuma “VIETA” 2026. gada 28. jūlija iesniegumu,

JELGAVAS VALSTSPILSĒTAS PAŠVALDĪBAS DOME NOLEMJ:
1. Piešķirt tirgus statusu teritorijai 2 180 m2 kopplatībā, kurā ietilpst zemes vienība ar kadastra apzīmējumu 0900 005 0046 Ausekļa ielā 6B, Jelgavā, un zemes vienība ar kadastra apzīmējums 0900 005 0071 Ausekļa ielā 6C, Jelgavā, saskaņā ar plānu (1. pielikums).
2. Uzdot Rīgas S.Zemītes individuālais daudznozaru uzņēmumam “VIETA” līdz 2027. gada 1. septembrim sakārtot tirgus teritoriju atbilstoši normatīvo aktu prasībām un to atbrīvojot no pagaidu būvēm.
3. Saskaņot I.U. “VIETA” tirgus noteikumus (2. pielikums).
4. Pilnvarot Jelgavas valstspilsētas pašvaldības izpilddirektoru saskaņot grozījumus I.U.”VIETA” tirgus noteikumos.
5. Atzīt par spēku zaudējušu Jelgavas domes 1998. gada 27. augusta lēmumu Nr.18/16 “Par rūpniecības preču tirgus statusa pagarināšanu”.

